laion/Wikipedia-Exotic huggingface dataset:
Nedrema puisniit

Nedrema puisniit (ka Kalli-Nedrema puisniit) on puisniit Pärnumaal Kalli lähedal Nedrema küla juures. See asub Pärnu-Jaagupi – Kalli tee ääres. Puisniit võeti aastal 1991 kaitse alla (Nedrema-Kalli kaitseala), praegu kuulub see Nedrema looduskaitseala koosseisu. See on üks suuremaid omataolisi pärandkooslusi Eestis ja kogu Euroopas ning üks Eesti suurimaid hooldatavaid ja matkarajaga varustatud puisniite. Niidetava ala suurus 2014. aastal oli ligikaudu 80 hektarit, 2024. aastal 96 hektarit. Raja äärde on paigutatud puitskulptuurid karudest ja kuraditest. Sissekanne Eesti looduse infosüsteemis (vaadatud 09.04.2013) Eesti entsüklopeedia. 12. köide: Eesti A–Ü. Tallinn: Eesti Entsüklopeediakirjastus, 2003, lk 363.
Philémon Yang

Philémon Yunji Yang (sündinud 14. juunil 1947) on Kameruni poliitik ja diplomaat, kes oli 30. juunist 2009 kuni 4. jaanuarini 2019 Kameruni peaminister. Ta õppis Yaoundé ülikoolis õigusteadust. Aastatel 1979–1984 oli ta mäendus- ja energiaminister, seejärel kuni 2004. aastani Kameruni ülemkomissar Kanadas. 2024. aasta märtsis määratakse Philémon Yang Aafrika kandidaadiks ÜRO Peaassamblee 79. istungjärgu presidendiks. Philémon Yang kuulub valitsevasse erakonda Kameruni Rahva Demokraatlik Liikumine.
Rohundid

Rohundid on rohumaal kasvavad rohttaimed, mis ei kuulu graminoidide (kõrrelised, lõikheinalised, loalised) ega liblikõieliste hulka. EE 8: 176.
Graminoidid

Graminoidid on rohttaimed, mis kuuluvad kas kõrreliste, lõikheinaliste või loaliste sugukonda. Rohumaadel kasvavate taimede teisteks suurjaotusteks on rohundid ja liblikõielised.
Kesa

Kesa ehk kesapõld ehk kesamaa on külvikorraväli, millega valmistatakse ette taliteravilja kasvatamist. Kesade liigitus on järgmine: kultuurideta kesad ehk täiskesad, sh varajane kesa ehk mustkesa, hiline kesa ehk jaanikesa; kultuuridega kesad ehk osalised kesad. Kultuuridega kesadel kasvatatakse taliviljade külvi aastal mõnd vara koristatavat eelkultuuri, näiteks põldheina, varajast otra, varajast kartulit, mesikat või sinepit. sööt EE 4: 469.
Sööt (täpsustus)

"Sööt" on mitmetähenduslik sõna, mis võib tähendada: sööta ehk loomatoitu sööta ehk kala peibutusvahendit sööti ehk harimata põllumaad söötu ehk mänguvahendi viset või lööki ühelt sportmängu mängijalt teisele Sööt on perekonnanimi: Karl Eduard Sööt, eesti luuletaja Meeli Sööt, eesti näitleja Margus Sööt, eesti maletaja Jaan Sööt, ansambli Jäääär liige Soot
Sööt (põld)

Sööt (ka jäätmaa) on mõnda aega üles harimata põllumaa, mida kasutatakse enamasti karjamaana. Sööt viljelusmaa tähenduses on lääne- ja saarte murdes veel kare, kirde- ja idamurdes kelu. Põlluharimise algaegadel oli metsavaestel aladel maa sööti jätmine mullaviljakuse taastamise peamine moodus, Eestis kuni 1. aastatuhande keskpaigani pKr. Söödiviljelust arendati kuni 19. sajandini peamiselt külade ääremaadel, Lõuna-Eestis ka võsamaadel, kus külvikorraväliseid põllutükke hariti 4–5 aastat järjest ilma väetamata ning jäeti siis need 10–15 aastaks sööti. Põhja-Eestis kasutati tihti nn kaeramaid, kus mõneaastase söötisoleku järel kasvatati ühel aastal rukist või kaera. Lääne-Eestis ja Saaremaal kasutati ka söödi hapendamist, kui maad kobestati kündes ja äestades 2–3 aastal järjest ning alles seejärel kasvatati sellel paar-kolm aastat vilja. Pärast seda jäeti maa uuesti sööti. 19. sajandi teisel poolel põlluharimine tõhustus ning vanad söödimaad muudeti pärispõlluks. Ale Alepõld Kesa Kütis Võsamaa Eesti etnograafia sõnaraamat. Koostanud Arvi Ränk, toimetanud Õie Ränk. Tallinn 1995. lk 205. Murdekaart. Vaadatud 11. veebruaril 2022. Murdekaart. Vaadatud 11. veebruaril 2022. Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. lk 295. Herbert Ligi, Põllumajanduslik maakasutus Eestis XVI-XVII sajandil. Tallinn, 1963, 81–85. Meie väärtuslik põllumaa vajab säilitamist. Eesti Põllumajandus-Kaubanduskoda
Pärnu-Jaagupi – Kalli tee

Pärnu-Jaagupi–Kalli tee (registrinumber 19201) on kõrvalmaantee, mis ühendab Pärnu-Jaagupit Kalliga. Maantee pikkus on 32,2 km. Maantee äärde jääb Nedrema puisniit.
Murud

Murud (malai keeles Gunung Murud) on Malaisias Kalimantani saarel olev 2438 m kõrgune mägi. Murud on Tama abu aheliku kõrgeim tipp ja Sarawaki osariigi kõrgeim mägi . Suur maailma atlas, lk. 92
Dansgaardi-Oeschgeri sündmused

Dansgaardi-Oeschgeri sündmused on viimase jääaja jooksul 25 korda toimunud kliima kõikumised (fluktuatsioonid). Osa teadlasi kinnitavad, et sündmused toimusid peaaegu perioodiliselt umbes 1470-aastase tsükliga. Selletaolist kliima tsüklilisust holotseeni ajal nimetatakse Bondi sündmusteks.
Uusjäätumine

Uusjäätumine (Neoglaciation, Neoglacial period) on viimased 4000 aastat Hilis-Holotseenis kestnud Maa kliima jahenemise periood, mida iseloomustavad mäeliustike suure kasvu ja taganemise perioodid. Uusjäätumine algas pärast Holotseeni kliimaoptimumi. Selle lõpuks peetakse soojenemise algust 20. sajandi lõpupoolel.
Saint George's

Saint George’s on Grenada pealinn ja suurim linn, Saint George’si valla keskus. Asub saare edelarannikul hobuserauakujulise lahe kaldal. Linna asutasid prantslased 1650. 2004. aastal põhjustas linnas purustusi orkaan Ivan.
Intensiivpõllundus

Intensiivpõllundus on majandamisviis, mis püüab saada pinnaühikult kõrgeid saake ning teeb seda ulatuslikult põllumajandusmasinaid, väetisi, keemilisi jm. tõrjevahendeid kasutades. Intensiivpõllunduse puhul kujundatakse ökosüsteem ümber nii, et enamik seal varem elanud liike kas hävitatakse või tõrjutakse välja, mistõttu intensiivmajandatavad alad on väga madala biodiversiteediga. Alternatiiviks intensiivpõllundusele on ekstensiivpõllundus, sealhulgas mahepõllundus.
Pestitsiid

Pestitsiid on aine või ainete segu, mille eesmärk on kahjurite rünnaku ennetamine, kahjurite hävitamine, nende eemale peletamine või nende mõju leevendamine. . Pestitsiidideks on enamasti keemilised ühendid, kuid nendena võidakse kasutada ka bioloogilisi vahendeid (nt viirused, bakterid). Kahjuritena võidakse seejuures käsitleda putukaid, taimehaigusi, umbrohtusid, molluskeid, linde, imetajaid, kalu, ümarusse või mikroobe, mis kahjustavad vara, tekitavad ebameeldivusi või levitavad haigusi. Kuigi pestitsiidid on kasutusel inimestele kasu toomise eesmärgil, on paljude pestitsiidide kasutamisega kaasnenud tagasilööke nagu mürgisus inimestele või teistele loomadele. Püsivaid orgaanilisi saasteaineid käsitleva Stockholmi konventsiooni järgi on üheksa kaheteistkümnest kõige ohtlikumast ja püsivamast orgaanilisest kemikaalist pestitsiidid . Taimed kaitsevad ennast ka ise biokeemiliste pestitsiididega, sisaldades erinevaid alkaloide.[viide?] Kemikaalidest pestitsiide jaotatakse järgnevalt: herbitsiidid (mürgid taimede vastu) fungitsiidid (mürgid seente vastu) insektitsiidid (mürgid putukate vastu) bakteritsiidid (mürgid bakterite vastu) zootsiidid (mürgid imetajate vastu) akaritsiidid (mürgid lestade vastu) nematotsiidid (mürgid ümarusside vastu) http://www.epa.gov/pesticides/about/index.htm "Arhiivikoopia" (PDF). Originaali (PDF) arhiivikoopia seisuga 15. märts 2017. Vaadatud 5. aprillil 2012.{{netiviide}}: CS1 hooldus: arhiivikoopia kasutusel pealkirjana (link)
Rahvusvaheline Ühekereliste Avatud Klasside Liit

Rahvusvaheline Ühekereliste (purjejahtide/kiiljahtide/purjekate) Avatud Klasside Liit (inglise keeles IMOCA – International Monohull Open Classes Association) on rahvusvaheline võistluspurjetamise liit, mis korraldab ühekereliste jahtide reeglistikku, mille järgi jahid kavandatakse, ehitatakse ja mõõdetakse ning mille järgi nad hiljem võistlevad. 2010. aasta seisuga on karbireeglite järgi olnud kasutusel kolm klassi: IMOCA Open 40 IMOCA Open 50 IMOCA Open 60 Neile klassidele peeti 2002. aastal regatt The Around Alone. 2010. aasta Velux 5 Oceans regatil on võetud kasutusele klassinimi Eco 60, mis peaks hõlmama Open 60 jahte, mis on valminud enne jaanuarit 2003. Paljud tänapäevased Open 60 klassi purjetajad on alustanud purjetamist väiksemas kastireeglitega klassist Mini Transat 6.50. Calais Round Britain Race Rolex Fastnet Race Transat Jacques Vabre Barcelona World Race [2] Transat B2B The Artemis Transat Route du Rhum Vendée Globe ORMA en:VELUX_5_Oceans_Race#The_Around_Alone.2C_2002 ISAF : Open 60 Monohull, Monohull Open Class International Association IMOCA veeb
Val-de-Marne'i departemang

Val-de-Marne'i departemang on 2. järgu haldusüksus (departemang) Prantsusmaal Île-de-France'i piirkonnas. Ta asub Pariisist kagus. Departemang on nime saanud Marne'i jõe järgi. Nimi tähendab Marne'i oru departemangu. Val-de-Marne'i departemang moodustati 1968. aastal Seine'i ja Seine-et-Oise'i departemangu osadest. Departemang jaguneb halduslikult: Val-de-Marne'i kolm ringkonda jagunevad: Populations légales 2021 Departemanguvalitsuse koduleht
2010.–2011. aasta maailma karikasari mäesuusatamises

2010.–2011. aasta maailma karikasari mäesuusatamises on 45. ametlik maailma karikasarja hooaeg. Esimene MK-etapp toimus 23. oktoobril 2010 Austrias Söldenis ja viimane peeti 19. märtsil 2011 Šveitsis Lenzerheideis. Ametlik tabel Ametlik tabel FIS-i maailma karikasarja koduleht MK-etappide ajakava FIS-i kodulehel Meeste MK-sarja paremusjärjestus FIS-i kodulehel Naiste MK-sarja paremusjärjestus FIS-i kodulehel
Buguruslan

Buguruslan on linn Venemaal Orenburgi oblastis, Buguruslani rajooni keskus. Linn on rajatud 1748. aastal. Linnaõigused sai 1781. aastal. Buguruslanis sündis Iisraeli peaministri Ehud Olmerti isa Mordechai Olmert. Koduleht
BTC

"BTC" on lühend, mis võib tähendada: Bakuu–Thbilisi–Ceyhani naftajuhe Bitcoini münt
Miķeļtornis

Miķeļtornis (liivi keeles Pizā) on liivi küla (mazciems) Kuramaal Lätis. Küla asub Ventspilsi piirkonnas Tārgale vallas. Külas asub kirik (kus 1930. aastatel pidas liivikeelseid teenistusi Helle Kalervo Erviö). Küla suurim ehitis on aastal 1884 ehitatud 62 meetri kõrgune Miķeļbāka tuletorn. Kuni Läti iseseisvumiseni kuulus küla Pope mõisale. 2015. aastal oli külas 30 elanikku. Vietvārdu datubāze, vaadatud 28.02.2019.
GRU Spetsnaz

GRU Spetsnazi üksused olid NSV Liidu relvajõudude (NSV Liidu Relvajõudude Kindralstaabi Luure Peavalitsuse) ja on Venemaa Föderatsiooni Relvajõudude Kindralstaabi GRU eriettevalmistusega spetsialiseeritud luure- ja diversiooniväeosad. NSV Liidu relvajõudude koosseisus 24. oktoobril 1950 loodud NSV Liidu Kindralstaabi Sõjaväeluure Peavalitsuse (GRU) alluvusse NSV Liidu relvajõudude eriettevalmistusega ja eriülesannetega – Spetsnazi Подразделения специального назначения relvaüksused. Moodustatud 46 GRU Spetsnaz roodu olid ametliku versiooni kohaselt mõeldud NATO riikide tuumapeadega varustatud liikuvate raketiseadeldiste (MGR-3 Little John, MGM-1 Matador, MGM-52 Lance, MGM-29 Sergeant ja MGM-31 Pershing) hävitamiseks ning luure- ja diversioonioperatsioonideks vaenlase tagalas. NSV Liidu õitsengu tippajal oli NSV Liidu relvajõududes 24 eriotstarbelist ründeüksust, kuhu kuulus ligi 25 000 eriettevalmistusega sõjaväelast, kes oma ettevalmistuse poolest ületasid NSV Liidu õhudessantvägesi (VDV) kvaliteedilt. NSV Liidu Relvajõudude Kindralstaabi Luure Peavalitsuse Eriotstarbelised brigaadid (отдельные бригады СпН ГРУ). Eriotstarbeline brigaadi koosseisu kuulusid järgmised allüksused: Brigaadi staap 4 luurepataljoni, 1 sidepataljon, autorood materiaaltehnilise kindlustamise rood (PMO) õhudessantteenistus (ВДС). Luurepataljoni koosseisus oli 3 luureroodu ja 1 siderood. Luureroodus (рота разведки) oli 4 jagu (отделения), milles 9 inimest igaühes. Lahingu ja õppeülesannete täitmisel moodustati luurediversioonigrupid, kuhu kuulusid rühmaülem, 2 inimest sideroodust ja jao isikkoosseis. Brigaadi isikkoosseisust oli võimalik moodustada 48 ja pataljoni isikkoosseisust 12 luurediversioonigruppi.  Pikemalt artiklis 76. kaardiväe õhudessantdiviis#NSV Liidu Relvajõudude õhudessantväeosad 1965. aastal  Pikemalt artiklis NSV Liidu relvajõudude eriüksused Eestis Eesti NSV-s Viljandi kesklinnas asus NSV Liidu Relvajõudude Kindralstaabi Luure Peavalitsusele alluv 4. üksik eriotstarbeline brigaad, (moodustati 1962. aastal Riias). Brigaad saadeti laiali 1. oktoobril 1992.aastal; 1989. aastat toodi pärast Nõukogude vägede väljaviimise algust Saksa DV-st Eestisse Võru maakonda Nursi strateegiliste rakketide baasi 1185. üksik dessantrünnakpataljoni allüksus s/o 11665.
Hron

Hron (saksa keeles Gran, ungari keeles Garam) on jõgi Slovakkias, Doonau vasakpoolne lisajõgi. Hron saab alguse Slovaki Maagimäestikust Slovaki paradiisi rahvuspargist 1946 m kõrguse mäe Kráľova hoľa jalamilt 935 m kõrguselt merepinnast. Ta suubub Doonausse Štúrovo juures 100 m kõrgusel merepinnast, nii et tema lang on 835 m. Jõe pikkus on 298 km ja valgla on 5453 km², mis moodustab 11% Slovakkia pindalast. Ülemjooksul voolab Hron läände. Temast põhja poole jääb Madal-Tatra, mille kõrgeim tipp on 2024 m kõrgune Chopok, ja tema vastas Hronist lõunas asub 1458 m kõrgune Pol'ana. Hron läbib Brezno ja Banská Bystrica ja pöördub seal lõunasse, sest edasiminekut takistab Suur-Fatra, aga Zvolenis suundub taas läände. Žiaris nad Hronom pöördub jõgi edelasse ja Žarnovicas lõunasse. Niimoodi teeb ta veerandkaare ümber 1009 m kõrguse Sitno mäe. Ta jõuab pärast Levice läbimist Štúrovo juures Doonausse. Hroni vooluhulk on suudmes keskmiselt 53,7 m³/s. Suurim mõõdetud vooluhulk on 1050 m³/s ja vähim mõõdetud vooluhulk on 7,6 m³/s. Hroni mainis juba 170. aastal Rooma keiser Marcus Aurelius teoses "Iseendale", mille ta osaliselt kirjutas Hroni ääres sõjakäigul viibides. Ta nimetas jõge Granuseks. Hroni mainiti keskajal esimest korda 1075 nimega Gron. Alates 17. sajandist kuni 1930. aastateni kasutati jõge palkide parvetamiseks. Suur maailma atlas, lk. 97
Mansi keel

Mansi keel (vananenud nimi voguli keel) on Lääne-Siberis elavate manside räägitav soome-ugri keel. Seda räägitakse Venemaal Obi jõe ja tema lisajõgede ääres, peamiselt Handi-Mansimaal ja Sverdlovski oblastis. 1989. aasta rahvaloenduse andmetel rääkis Venemaal mansi keelt 3184 inimest. 2010. aasta rahvaloenduse andmetel oli neid vaid 938. Mansi keelt peetakse tõsiselt ohustatud keeleks. Mansi keel kuulub soome-ugri keelte ugri keelte rühma obiugri harusse. Keel on jaotunud neljaks peamiseks murdeks (ida-, lõuna-, lääne- ja põhja-mansi), mis on üksteisest niivõrd erinevad, et nende rääkijad ei saa teineteisest aru. Lõuna- ja lääne-mansi murded on välja surnud. Mansi kirjakeel põhineb põhja-mansi murde Sosva murrakul. Mansi kirjakeelele on tüüpiline fikseeritud sõnade järjekord. Lauseehituses on oluline osa määr- ja kesksõnadel. Esimene kirjateos avaldati 1868. aastal. 1937. aastal võeti kasutusele kirillitsal põhinev kiri. "Arhiivikoopia" (PDF). Originaali (PDF) arhiivikoopia seisuga 10. detsember 2019. Vaadatud 19. juulil 2013.{{netiviide}}: CS1 hooldus: arhiivikoopia kasutusel pealkirjana (link) http://www.helsinki.fi/~tasalmin/nasia_report.html Mansi- ja handikeelsed ajalehed ning väikesed sõnastikud
Hääletu kevad

"Hääletu kevad" (ingliskeelne originaal "Silent Spring") on Rachel Carsoni 1962. aastal ilmunud raamat. Raamat kirjeldab põllumajanduses kasutatavate kemikaalide hukutavat mõju ökosüsteemidele. Peamise tähelepanu all on pestitsiidide ja eriti DDT toime. Raamatul on olnud erakordselt suur ülemaailmne mõju, see oli üks laialdase keskkonnakaitse kujunemise võtmetekste. Eesti keeles ilmus "Hääletu kevad" 1968. aastal kirjastuse Valgus väljaandel Ain Raitviiru tõlkes.
Rõuge Ratasjärv

Ratasjärv (ka Rõuge Ratasjärv, Rattajärv, Rattaaluse järv) on järv Võrumaal Rõuge vallas. Asub Haanja looduspargis. Ratasjärv Eesti looduse infosüsteemis Ratasjärv veebiportaalis eestigiid.ee. Kasutatud 18.11.2010.  Ratasjärv – pildid, videod ja helifailid Wikimedia Commonsis Ratasjärv veebiportaalis eestigiid.ee
Donatella Versace

Donatella Versace (sündinud 2. mail 1955 Reggio Calabrias) on itaalia moedisainer. Ta sündis neljalapselise pere noorima lapsena. Tema isa töötas rikaste varahaldurina. Vanem õde Tina suri 12 aasta vanuselt, kui ta sai teetanuse korral vale ravi. Lisaks olid tal vennad Gianni ja Santo Versace. 1970. aastate keskel hakkas Donatella oma venna Gianni eeskujul Firenzes rõivadisaini õppima. Gianni rajas moe-ettevõtte Versace. Algul soovis Donatella töötada selle suhtekorralduse alal, aga Gianni leidis, et Donatella on talle vajalikum muusa ja kriitikuna. 1980. aastatel lõi Gianni Donatellale pühendatud lõhnaõli "Blonde" ja andis talle eraldi kaubamärgi "Versus". See kuulub Versace kontserni. Donatella Versace oli abielus USA modelli Paul Beckiga. Abielust sündis kaks last, tütar Allegra (1986) ja poeg Daniel (1989). 15. juulil 1997 tappis Andrew Cunanan Gianni Versace. Viimasel polnud lapsi ja sellepärast pärisid Donatella ja tema lapsed suure osa varast. Allegra päris moeimpeeriumist poole, Donatella viiendiku ja Santo ülejäänu. Daniel päris Gianni kunstikogu. Donatella sai ettevõtte juhiks ja kuni oma laste täisealiseks, 18-aastaseks saamiseni nende vara hooldajaks. Kunstikogu on praeguseks müüdud. Donatella Versace on tuntust kogunud sellega, et ei kasuta oma rõivamudelite esitlemisel elukutselisi modelle, vaid muudel elualadel tuntuks saanud inimesi. Tema rõivaid on reklaaminud näiteks Jennifer Lopez, Madonna, Christina Aguilera, Jonathan Rhys Meyers, Demi Moore ja Beyoncé. Donatella Versace juhtimisel on ettevõte Versace laienenud teistelegi tegevusaladele. 2000 avati Austraalias Queenslandis Gold Coastis hotell Palazzo Versace. 2011 avatakse Dubais järgmine Palazzo Versace. Dubais asuv hotell Burj al-Arab on sisustatud Versace mööbliga. Versace Ametlik Veebisait
Gametofüüt

Gametofüüt on elutsükli haploidses faasis olev taim. Gametofüüdid moodustavad gameete. Sammaltaimedel on gametofüüt lehtedega ja võrreldes sporofüüdiga pikaealine. Katteseemnetaimedel on vastupidi: gametofüüt on lühiealine, lehtedega elutsüklifaasiks on neil hoopis sporofüüt. sporofüüt tolmutera
Caduceus

Caduceus ehk heeroldikepp ehk saadikukepp ehk kerykeion on kahe mao kujutisega kepp, mida kandsid jumalate teadetekandjad Hermes, Iris ja Mercurius. Alkeemikute väitel visanud jumalate käskjalg Mercurius oma võlukepi kahe võitleva mao vahele. Maod keerdusid selle ümber, moodustades Mercuriuse heeroldikepi, mis sümboliseeris kahte vastandlikku tasakaalustatud jõudu. Esialgu rahu, hiljem ka kaubanduse ja majanduse sümbol. Heerold Eesti tempelmargid Ameerika Semiootika Selts Miranda Bruce-Mitford, "Kogu maailma märgid & sümbolid". Inglise keelest tõlkinud Lauri Vahtre, kirjastus Varrak, Tallinn, 1997, lk 108
Permikomi keel

Permikomi keelt (перем коми кыв /ˈperem ˈkomi kɨv/ või коми-пермяцкӧй кыв /ˈkomi perˈmʲackəj kɨv/) räägitakse Venemaal Permi krais Permikomi ringkonnas Kama jõgikonna aladel. Permikomi keelt räägivad permikomid. Permikomi keel kuulub soome-ugri keelte hulka ning on väga lähedane sürjakomi keelele. Permikomi keele kirjutamisel kasutatakse komi keelele kohandatud kirillitsat. Keel on vene keele kõrval Permikomi ringkonnas ametlikuks keeleks[viide?]. Permikomi keelt peetakse ohustatud keeleks. 2012. aastal ilmus Venemaal permikomi keeles 4 nimetust raamatuid ja brošüüre kogutiraažiga 4100 eksemplari. Мый "mis", кин "kes", кытöн, кыт, кыті "kus", кытчö "kuhu", кытicь "kust", кöда "kumb, mis, milline", кöр (põhja кор) "millal", мыля "miks", мымда "kui palju". http://www.helsinki.fi/~tasalmin/europe_report.html "УГЛУБЛЯЮЩИЙСЯ КРИЗИС: книгоиздание России в 2012 году". Originaali arhiivikoopia seisuga 25. mai 2013. Vaadatud 13. detsembril 2013. Permikomi keele entsüklopeedia
Bessermani murre

Bessermani murre (ka bessermani keel) on udmurdi keele murre, mida on sajandite vältel tugevalt mõjutanud tatari keel. Bessermane (vene keeles бесермяне, udmurdi keeles бесерманъёс, tatari keeles бисермәннәр/bisermännär) oli 1926. aastal 10 000, kuid 1989. aasta rahvaloenduse ajal oli neid Venemaal 3122, neist Udmurtias 2998. Rahvaarvu sellise languse põhjustas asjaolu, et alates 1930. aastatest on bessermane rahvuse määramisel nii passi väljastamisel kui rahvaloendustel arvatud nii udmurtideks kui tatarlasteks. Alles 1992. aasta juulis võttis Udmurtia Vabariigi Ülemnõukogu vastu otsuse "Bessermani rahva ajaloolise nime taastamisest". Bessermani keelt räägitakse Põhja-Udmurtias Tšeptsa ja selle lisajõgede ääres. Kümnes külas räägitakse ainult bessermani keelt, 41 külas kasutatakse ka vene keelt.[viide?] Mõned bessermani traditsioonid erinevad udmurdi traditsioonidest Volga-Bulgaaria ja Kaasani kaganaadi aegse islami mõju tõttu. Ka bessermanide enesenimetus tuleb türgi ja pärsia keele vahendusel araabia sõnast "muslim", mis sõna otsese mõttes tähendab 'kuulekas, alandlik'. Sellegipoolest ei anna etnograafilised ega ajaloolised andmed alust väita, et bessermanide eellased oleksid massiliselt islamit järginud. О восстановлении исторического имени бесермянского народа
Kollaps (täpsustus)

"Kollaps" on eri valdkondades kasutatav termin: kollaps ehk gravitatsiooniline kollaps, taevakeha gravitatsiooniline kokkuvarisemine kollaps ehk minestus, ajuverevarustuse häirest tingitud mööduv teadvusetus Kollaps, ühiskonna kokkuvarisemine
Heinrich Christian Metzhold

Heinrich Christian Metzhold (8. detsember 1676 Dannheim – 13. juuli/24. juuli 1730 Pärnu) oli Eesti vaimulik. Metzhold sündis Dannheimis (praeguse haldusjaotuse järgi Ilm-Kreisis Tüüringi liidumaal). Immatrikuleerus 16. juulil 1700 Academia Gustavo-Carolinasse (Pärnu ülikooli). Oli aastatel 1701–1710 Saaremaa Jaani koguduse õpetaja. Aastatel 1711–1730 oli ta Audru Püha Risti koguduse õpetaja, hooldades aastatel 1713–1722 vikaarina Pärnu-Jakobi kogudust ja aastal 1719 Tõstamaa Maarja kogudust. Tema vend Johann Quirinius Metzhold oli Kuressaare Laurentiuse koguduse õpetaja ja Saaremaa superintendent. Die evangelischen Prediger Livlands bis 1918. Böhlau Verlag Köln, Wien 1977
Mordva keeled

Mordva keeled (vene keeles мордовские языки, ametlik venekeelne termin ersa ja mokša keelepaarile) on uurali keelte alarühm, mis koosneb lähedastest ersa ja mokša keelest. Varem peeti neid keeli lihtsalt "mordva keeleks". 2010. aasta rahvaloenduse andmetel valdas Venemaal mordva keeli 431 692 inimest. Mordva Vabariigi elanikest valdas mordva keeli 196 160 inimest (23,6% elanikkonnast). Fonoloogia, sõnavara ja grammatika erinevuste tõttu ei mõista ersad mokša keelt ja vastupidi, mistõttu nad kasutavad omavahelises suhtlemise vene keelt. Suhtlemist takistab ka eelarvamus, et kuna nad räägivad eri keeli, siis ei ole vastastikune arusaamine võimalik, kui kumbki oma keelt räägib. Mõlemal mordva keelel on oma kirjakeel. Ersa kirjakeel moodustati 1922. aastal ja mokša oma 1923. aastal. Fonoloogilised erinevused keelte vahel: Mokša keel eristab täishäälikuid /ɛ, e/, kuid ersa keeles tähistab neid /e/ Rõhutamata silpides tõstab ersa keel esile vokaalharmoonia nagu mitmes teises uurali keeles, kasutades häälikut /e/ sõnade alguses ja häälikut /o/ lõpus. Mokšad kasutavad švaad (e ja ö vaheline häälik) nendes kohtades. Ersa hambasombuhäälik /tʃ/ vastab mokša hõõrdhäälikule /ʃ/. "Владение языками населением Российской Федерации" (PDF). Originaali (PDF) arhiivikoopia seisuga 10. detsember 2019. Vaadatud 5. jaanuaril 2013. "Владение языками населением наиболее многочисленных национальностей по субъектам Российской Федерации" (PDF). Originaali (PDF) arhiivikoopia seisuga 9. mai 2020. Vaadatud 5. jaanuaril 2013. Riho Grünthal. The Mordvinic languages between bush and tree: a historical reappraisal. Sámit, sánit, sátnehámit. Riepmočála Pekka Sammallahtii miessemánu 21. beaivve 2007. Suomalais-Ugrilaisen Seuran Toimituksia = Mémoires de la Société Finno-Ougrienne 253. Helsinki 2007. 115–135.